

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด (ตามบัญชีรายชื่อแนบท้าย)

 ตามหนังสือกรมส่งเสริมการปกครองท้องถิ่น ที่ มท 0816.3/ว3526 ลงวันที่ 12 พฤศจิกายน 2563 หนังสือที่ มท 0816.3/ว3878 ลงวันที่ 16 ธันวาคม 2563 หนังสือที่ มท 0816.3/ว385 ลงวันที่ 25 กุมภาพันธ์ 2564 และหนังสือที่ มท 0816.3/ว650 ลงวันที่ 29 มีนาคม 2564 ขอความอนุเคราะห์สำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นในฐานะต้นสังกัดของสถานศึกษาที่จะได้รับการประเมินคุณภาพภายนอก ประจำปีงบประมาณ 2564 (รายงานการประเมินตนเอง ของปีการศึกษา 2562) จากสำนักงานรับรองมาตรฐานและประเมินคุณภาพการศึกษา (องค์การมหาชน) จัดส่งไฟล์รายงานการประเมินตนเอง (SAR) ให้กรมส่งเสริมการปกครองท้องถิ่น ความละเอียดแจ้งแล้ว นั้น

 กรมส่งเสริมการปกครองท้องถิ่นขอเรียนว่า กรณีดังกล่าวข้างต้น สำนักงานรับรองมาตรฐานและประเมินคุณภาพการศึกษา (องค์การมหาชน) ได้กำหนดแผนการประเมินจำนวนทั้งสิ้น 726 แห่ง และได้ติดตามประสานงานให้องค์กรปกครองส่วนท้องถิ่นต้นสังกัดรายงานผล รวม 4 ครั้ง ปรากฏว่ามีองค์กรปกครองส่วนท้องถิ่นและสถานศึกษาที่ยังไม่รายงาน จำนวน 6 แห่ง รายละเอียดตามบัญชีรายชื่อท้ายหนังสือนี้ จึงขอความอนุเคราะห์แจ้งให้องค์กรปกครองส่วนท้องถิ่นต้นสังกัดสถานศึกษาที่ยังไม่จัดส่งรายงานดังกล่าว ชี้แจงเหตุผลที่ไม่สามารถดำเนินการได้ พร้อมรายชื่อผู้รับผิดชอบในระดับสำนัก/กอง และระดับสถานศึกษา ให้กรมส่งเสริมการปกครองท้องถิ่น ภายในวันที่ 31 พฤษภาคม 2564 เพื่อจะได้ดำเนินการในส่วนที่เกี่ยวข้องต่อไป

 กรมส่งเสริมการปกครองท้องถิ่น

 พฤษภาคม 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218

ผอ.กง.สศ................................

หน.ฝ.มป.................................

จนท........................................